幽梦影-幽梦续影
●幽梦影卷上 
     〔明〕张    潮    原著 
     吴言生    编校 
     ⊙读书各有其时    贵在掌握时机 
     读经宜冬 , 其神专也 ; 读史宜夏 , 其时久也 ; 读诸子宜秋 , 其致别也 ; 读诸集宜春 , 其机畅也。 
     ⊙经传宜独看    史鉴宜共读 
     经传宜独坐读 ; 史鉴宜与友共读。 
     ⊙无善无恶是圣人    有善无恶是仙佛 
     无善无恶是圣人 ; 善多恶少是贤者 ; 善少恶多是庸人 ; 有恶无善是小人 ; 有善无恶是仙佛。 
     ⊙天下有一知己    终身即可无憾 
     天下有一人知己 , 可以不恨。不独人也 , 物亦有之。如菊以渊明为知己 ; 梅以和靖为知己 ; 竹以子猷为知己 ; 莲以濂溪为知己 ; 桃以避秦人为知己 ; 杏以董奉为知己 ; 石以米颠为知己 ; 荔枝以太真为知己 ; 茶以卢仝、陆羽为知己 ; 香草以灵均为知己 ; 莼鲈以季鹰为知己 ; 瓜以邵平为知己 ; 鸡以宋宗为知己 ; 鹅以右军为知己 ; 鼓以祢衡为知己 ; 琵琶以明妃为知己……一与之订 , 千秋不移。若松之于秦始 , 鹤之于卫懿 , 正所谓不可与作缘者也。 
     ⊙无缘大慈    菩萨心肠 
     为月忧云 , 为书忧蠹 , 为花忧风雨 , 为才子佳人忧命薄 , 真是菩萨心肠。 
     ⊙花不可无蝶    人不可无癖 
     花不可以无蝶 , 山不可以无泉 , 石不可以无苔 , 水不可以无藻。乔木不可以无藤萝 , 人不可以无癖。 
     ⊙春听鸟声夏听蝉    秋听虫声冬听雪 
     春听鸟声 ; 夏听蝉声 ; 秋听虫声 ; 冬听雪声 ; 白昼听棋声 ; 月下听箫声 ; 山中听松风声 ; 水际听内乃声 , 方不虚生此耳。若恶少斥辱 , 悍妻诟谇 , 真不若耳聋也。 

)     ⊙光景各不同    邀友亦有别 
     上元须酌豪友 ; 端午须酌丽友 ; 七夕须酌韵友 ; 中秋须酌淡友 ; 重九须酌逸友。 
     ⊙金鱼紫燕物中仙    避世金门人莫害 
     鳞虫中金鱼 , 羽虫中紫燕 , 可云物类神仙 , 正如东方曼倩避世金马门 , 人不得而害之。 
     ⊙入世须学东方曼倩    出世须学佛印了元 
     入世须学东方曼倩 ; 出世须学佛印了元。 
     ⊙赏花对佳人    醉月对韵友 
     赏花宜对佳人 ; 醉月宜对韵人 ; 映雪宜对高人。 
     ⊙朋友不同    韵致各别 
     对渊博友 , 如读异书 ; 对风雅友 , 如读名人诗文 ; 对谨饬友 , 如读圣贤经传 ; 对滑稽友 , 如阅传奇小说。 
     ⊙楷书文秀草书武    行书飘逸如高士 
     楷书须如文人 ; 草书须如名将 ; 行书介乎二者之间 , 如羊叔子缓带轻裘 , 正是佳处。 
     ⊙人须可入诗    物须可入画 
     人须求可入诗 , 物须求可入画。 
     ⊙少年人须稳重    老年人须年轻 
     少年人须有老成之识见 ; 老成人须有少年之襟怀。 
     ⊙春为天本怀    秋是天别调 
     春者天之本怀 ; 秋者天之别调。 
     ⊙情趣若不风雅    枉自生为人身 
     昔人云 : 若无花、月、美人 , 不愿生此世界。予益一语云 : 若无翰、墨、棋、酒 , 不必定作人身。 

)     ⊙心有千千愿    第一是逍遥 
     愿作木而为樗 ; 愿在草而为蓍 ; 愿在鸟而为鸥 ; 愿在兽而为鹿 ; 愿在虫而为蝶 ; 愿在鱼而为鲲。 
     ⊙冬天有三余    夏亦有三余 
     古人以冬为三余 , 予谓当以夏为三余——晨起者 , 夜之余 ; 夜坐者 , 昼之余 ; 午睡者 , 应酬人事之余。古人诗云 : “我爱夏日长。”洵不诬也。 
     ⊙庄周梦蝶庄周幸    蝶梦庄周蝶实冤 
     庄周梦为蝴蝶 , 庄周之幸也 ; 蝴蝶梦为庄周 , 蝴蝶之不幸也。 
     ⊙种花可邀蝶    种德可邀人 
     艺花可以邀蝶 ; 垒石可以邀云 ; 栽松可以邀风 ; 贮水可以邀萍 ; 筑台可以邀月 ; 种蕉可以邀雨 ; 植柳可以邀蝉。 
     ⊙言之极幽景    实为萧索境 
     景有言之极幽 , 而实萧索者 , 烟雨也 ; 境有言之极雅 , 而实难堪者 , 贫病也 ; 声有言之极韵 , 而实粗鄙者 , 卖花声也。 
     ⊙富贵才子    福慧双修 
     才子而富贵 , 定从福慧双修得来。 
     ⊙新月恨易沉    缺月恨迟上 
     新月恨其易沉 ; 缺月恨其迟上。 
     ⊙躬耕不能学灌园    劳作贵得其中趣 
     躬耕吾所不能 , 学灌园而已矣 ; 樵薪吾所不能 , 学 *9 草而已矣。 
     ⊙人生十恨    雅士之情 
     一恨书囊易蛀 ; 二恨夏夜有蚊 ; 三恨月台易漏 ; 四恨菊叶多焦 ; 五恨松多大蚁 ; 六恨竹多落叶 ; 七恨桂荷易谢 ; 八恨薜萝藏虺 ; 九恨架花生刺 ; 十恨河豚有毒。 
     ⊙距离生起审美感    月下美人分外妍 
     楼上看山 ; 城头看雪 ; 灯前看花 ; 舟中看霞 ; 月下看美人 , 另是一番情景。 

)     ⊙妙趣无可名    足以摄魂魄 
     山之光 , 水之声 , 月之色 , 花之香 , 文人之韵致 , 美人之姿态 , 皆无可名状 , 无可执着。真足以摄召魂梦 , 颠倒情思 ! 
     ⊙神游八极    聊慰我心 
     假使梦能自主 , 虽千里无难命驾 , 可不羡长房之缩地 ; 死者可以晤对 , 可不需少君之招魂 ; 五岳可以卧游 , 可不俟婚嫁之尽毕。 
     ⊙以爱花之心爱美人    以爱美人之心爱花 
     以爱花之心爱美人 , 则领略自饶别趣 ; 以爱美人之心爱花 , 则护惜倍有深情。 
     ⊙美人为解语之花    花为生香之美人 
     美人之胜于花者 , 解语也 ; 花之胜于美人者 , 生香也。二者不可得兼 , 舍生香而取解语者也。 
     ⊙窗内作字窗外观    即可倍得其中趣 
     窗内人于纸窗上作字 , 吾于窗外观之 , 极佳。 
     ⊙阅历深浅不同    读书所悟各别 
     少年读书如隙中窥月 ; 中年读书如庭中望月 ; 老年读书如台上玩月 : 皆以阅历之浅深 , 为所得之浅深耳。 
     ⊙愿能致信与雨师    好雨莫败人雅意 
     吾欲致书雨师 : 春雨 , 宜始于上元节后 , 至清明十日前之内 , 及谷雨节中 ; 夏雨 , 宜于每月上弦之前 , 及下弦之后 ; 秋雨 , 宜于孟秋之上下二旬 ; 至若三冬 , 正可不必雨也。 
     ⊙清贫胜浊富    乐死胜忧生 
     为浊富不若为清贫 ; 以忧生不若以乐死。 
     ⊙天下唯鬼最富    天下唯鬼最尊 
     天下唯鬼最富 : 生前囊无一文 , 死后每饶楮镪 ; 天下唯鬼最尊 : 生前或受欺凌 , 死后必多跪拜。 
     ⊙蝶为才子化身    花是美人别号 

)     蝶为才子之化身 , 花乃美人之别号。 
     ⊙因雪想高士    因花想美人 

